
Singilin ang rehimeng US-Arroyo 
sa mga nilabag nitong kasunduan 
sa usapang pangkapayapaan 


pagdududa sa hanay ng mga rebolusyonaryong 

pwersa at mamamayan kaugnay ng mga motibo 
ng Gubyerno ng Republika ng Pilipinas (GRP) sa mu- 
ling pagbubukas nito sa pakikipag-usapang pangkapa- 
yapaan sa rebolusyonaryong kilusan. Lubhang mahaba 
at madugo ang listahan ng mga paglabag ng GRP sa 
nauna nang mga kasunduan sa pagitan nito at ng 
NDFP. Ang ubod ng lupit na mga pang-aatake ng rehi- 
meng US-Arroyo sa mga rebolusyonaryo, progresibo at 
mga kalaban nito sa pulitika ay higit pang pinasasa- 
hol habang nalalapit ang pagtatapos 
ng Oplan Bantay Laya (OBL) at ng ka- 
salukuyang rehimen. 

Dagdag dito ang napakarami pang 
malalaking anomalya at mabibigat na 
kasong kriminal ng naghaharing rehi- 
men, kabilang na ang pagpapakatuta 
nito at pagbibigay-daan sa higit pang 
panghihimasok ng mga imperyalistang 
kapangyarihan at interes sa bansa, 
ang lansakang korapsyon ng pangka- 
ting Arroyo, ang matinding pagpapa- 
hirap at pang-aapi nito sa mamama- 
yan at ang samutsaring marurumi at 
mararahas na pakana nito para maka- 
pangunyapit sa poder. 

Bumabaling ngayon ang rehimeng 

Gawa-gawang planong 
destabilisasyon 


US-Arroyo sa pakitang-taong pakikipagnegosasyon sa 
harap ng kabiguan nitong wasakin ang rebolusyonar- 
yong kilusan. Kailangan ng kinamumuhian at sukol 
nang rehimen na malikha ang ganitong ilusyon sa des- 
perasyon nitong maibsan ang tumitinding mga atake 
at batikos laban dito at mapaluwag ang daan para sa 
inaasam nitong patuloy na paghahari lampas sa 2010. 

Walang pwedeng asahang mapagpasyang pagbaba- 
go ang rebolusyonaryong kilusan mula sa isang rehi- 
meng naging salawahan na sa mga nakaraang kasun- 
duan at sa mamamayan. Gayunman, palagiang bukas 


Kudeta sa Honduras 


PAHINA 9 
PAHINA 6 


ang rebolusyonaryong kilusan na 
makipag-usap sa nakatayong reak- 
syunaryong gubyerno para makuha 
ang anumang maaaring kamting 
kapakinabangan para sa rebolusyo- 
naryong kilusan at mamamayan 
nang walang pagkakanulo sa prin- 
sipyo at walang pagluwag sa pa- 
ngunahing paraan ng armadong 
pakikibaka. 

Sa harap ng matatag na pani- 
nindigan ng rebolusyonaryong kilu- 
san at dahil sa matinding presyur 
sa naghaharing rehimen, naobliga 
itong iatras ang ilang kundisyong 
nagsilbing balakid sa muling pag- 
bubukas ng pormal na usapang 
pangkapayapaan. Kabilang dito 
ang pagbawi ng iginigiit nitong 
matagalang tigil-putukan bago pa 
simulan at habang nagaganap ang 
usapan. 

Iniatras na rin ng rehimen ang 
makaisang-panig na suspensyon sa 
Joint Agreement on Safety and Im- 
munity Guarantees (JASIG) para sa 
proteksyon ng mga myembro ng ne- 
gotiating panel, konsultant at istap 
na kalahok sa usapan. Kung tototo- 
hanin ng rehimen ang pagpapairal 
ng JASIG, panandalian itong maka- 
pipigil sa sunud-sunod na pagdu- 
kot at pang-aaresto ng mga konsul- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


tant at istap ng negotiating panel 
ng NDFP. 

Nilusaw na rin ng rehimen ang 
Inter-agency Legal Action Group 
(IALAG) na ginamit nito para supi- 
lin at sampahan ng mga gawa- 
gawang kaso ang mga myembro, 
konsultant at istap ng NDFP negoti- 
ating panel. Partikular dito ang 
mga pang-aatake sa punong kon- 
sultant nito na si Kasamang Jose 
Ma. Sison at marami pang lider at 
aktibista ng pambansa-demokrati- 
kong kilusan. 

Sumang-ayon na rin ang rehi- 
men na ganap nang paganahin ang 
Joint Monitoring Committee (JMC) 
para sa pagsubaybay sa mga 
paglabag sa karapatang-tao. Noong 
2004 pa ito dapat binuo alinsunod 
sa probisyon ng Comprehensive 
Agreement on Respect for Human 
Rights and International Humani- 
tarian Law (CARHRIHL). 

Tinanggap ng NDFP ang alok ng 
GRP na muling humarap sa negosa- 
syon bilang pagkilala na rin sa 
pagsisikap ng tagapamagitan ng 
magkabilang panig, ang gubyerno 
ng Norway. Itinuturing ito ng NDFP 
na pagkakataon para masingil ang 
rehimen sa marami pang atraso ni- 
to at makakuha pa ng mga dagdag 

ng Komite Sentral ng Partido Komunista ng Pilipinas 


na pakinabang. Sa gayon, nakatak- 
da ang muling pagbubukas ng por- 
mal na usapang pangkapayapaan 
sa Agosto. 

Dapat singilin ang rehimen sa 
marami nitong paglabag sa The Ha- 
gue Joint Declaration ng 1992 na 
naglatag ng mga gumagabay na 
prinsipyo, balangkas ng adyenda at 
kondukta ng usapang pangkapaya- 
paan. Dapat ding singilin ang rehi- 
men at panagutin ang mga respon- 
sableng upisyal ng gubyerno, mili- 
tar, pulisya at ahensyang pansegu- 
ridad sa maraming malalalang pag- 
labag sa CARHRIHL, JASIG at iba 
pang kasunduan. 

Bukod sa pagkalusaw na sa IA- 
LAG, dapat pa ring ibasura ang ma- 
higit isang libong kasong inimben- 
to nito at palayain ang mga naka- 
kulong batay sa gayong mga kaso. 

Dapat ding singilin at patigilin 
ang rehimen sa patuloy nitong 
paglabag sa karapatang-tao at in- 
ternasyunal na makataong batas. 

Dapat ding maisalang at ma- 
pagkaisahan ang pagbasura sa An- 
ti-Terrorism Law (na tinuringang 
“Human Security Act”) at ang pag- 
papataw ng malulupit na parusa sa 
kasong rebelyon tulad ng habam- 
buhay na pagkukulong. Labag ito 
sa CARHRIHL at mismong sa sari- 
ling mga batas ng papet na repub- 
lika. Taliwas din ito sa diwa ng usa- 
pang pangkapayapaan at sa pagta- 
tatag ng makatarungan at mataga- 
lang kapayapaan. 

Kaugnay pa rin ng mga pagla- 
bag sa karapatang-tao, dapat nang 
ipatupad ang matagal nang nabin- 
bing kasunduan sa pagbibigay ng 
bayad-pinsala ng GRP sa mga bikti- 
ma ng pasistang diktadurang Mar- 
cos. Ang pagkakabinbin nito sa lo- 
ob ng mahigit nang isang dekada 
ay nagpapatingkad pang lalo sa 
nagpapatuloy na malalalang pagla- 
bag ng reaksyunaryo at papet na 
estado sa karapatang-tao sa bansa. 

Isang susing usapin na ilang 
taon na ring sinisingil ng NDFP ang 

pagbawi ng GRP ng suporta sa pag- 
bilang ng US at ilan pang imperya- 
listang bansa sa PKP, BHB at kay 
Kasamang Jose Ma. Sison sa lista- 
han nila ng mga “dayuhang teroris- 
ta.” Taliwas ito sa rebolusyonaryo 
at di teroristang katangian ng na- 
gaganap na armadong rebolusyon 
sa Pilipinas. Labag din ito sa The 
Hague Joint Declaration na nagsa- 
saad na ang usapang pangkapaya- 
paan sa pagitan ng NDFP at GRP ay 
nakabalangkas sa prinsipyo ng 
pambansang soberanya at teritor- 
yal na integridad ng Pilipinas. Alin- 
sunod sa prinsipyong ito, walang 
karapatan ang anumang dayuhang 
kapangyarihan (laluna ang US na 
siyang Numero Unong Terorista sa 
daigdig) na manghimasok sa mga 
internal na tunggalian sa loob ng 
bansa. Sa kasunduan sa Oslo noong 
2004, tahasang sumang-ayon ang 
GRP na maglabas ng pormal na mga 
unilateral at magkasanib na paha- 
yag na tumututol sa pagbilang ng 
mga dayuhang kapangyarihan sa 
PKP, BHB at kay Kasamang Sison sa 
listahan ng mga “terorista,” ngunit 
nilabag ito ng GRP. Hindi maaaring 
umusad ang usapan kung patuloy 
na iiwas ang GRP sa pormal at ma- 
linaw na pagbawi ng suporta nito 
sa paglilista. 

Sa harap ng matinding krisis 
pangkabuhayan sa buong daig- 
dig at sa bansa at 
napakalaking kabu- 
luhan nito sa buhay 
ng mamamayang 
Pilipino, napaka- 
halaga ngayon 
ang pagtalakay 
at pagbubuo ng 
Comprehensive 
Agreement on 
Social and Eco- 
nomic Reforms 
(CASER). Ito ang 
nakasalang na 
adyenda nang mati- %- 
gil ang pormal na 
usapan. Kaalinsabay 

Lubusang ipatupad ang JASIG 


ilang pagkilala sa JASIG, nananawagan ang NDFP sa GRP na 

kagyat na palayain at ibasura ang mga kasong nilubid ng Mala- 
cañang para palabasing ligal ang pag-aresto at pagkukulong ng mga 
konsultant ng NDFP negotiating panel at myembro ng iba't ibang 
working committee sa usapang pangkapayapaan. Kabilang dito sina 
Randall Echanis, Angelina Bisuña-Ipong, Elizabeth Principe, Glice- 
rio Pernia, Eduardo Sarmiento at Eduardo Serrano. Marapat na 
palayain sila bago ilunsad ang pormal na usapan. Iginiit din ng 
NDFP na dapat ding ibasura ang mga mandamyento de aresto laban 
kina Vicente Ladlad at iba pang konsultant ng NDFP at nang ligtas 
silang makadalo sa usapan. 

Alinsunod rito, inilabas ng GRP ang panimulang listahan ng 
anim na konsultant ng NDFP na muling gagawaran ng JASIG. Ang 
mga nakatala ay kasalukuyang nakakulong o kaya'y may mga umi- 
iral na mandamyento para sila'y arestuhin bunga ng sarisaring 
gawa-gawang kasong kriminal. 

Ipinapanawagan din ng NDFP ang kagyat na pagpapalaya sa iba 
pang detenidong pulitikal na ikinulong ng GRP mula 2001 at yaong 
mga nakalista alinsunod sa Oslo Joint Statement II. 

Dapat ding magkaroon ng makatotohanang imbestigasyon sa 
mga pwersa ng GRP na responsable sa pagpaslang sa konsultant ng 
NDFP na si Sotero Llamas at sa pagdukot kina Leo Velasco, Pruden- 
cio Calubid, Rogelio Calubad, Leopoldo Ancheta, Phillip Limjoco at 
marami pang ibang saklaw ng JASIG. Dapat silang ilitaw kung sila 
ay buhay pa. Kung sila'y patay na, dapat ibigay ang kanilang mga 
labi at bigyan ng hustisya ang mga biktima. ABI 


ay maaaring masimulan na ng mga 
grupo mula sa magkabilang panig 
ang pagbubuo ng inisyal na bura- 

dor para sa Compre- 


hensive Agreement 

on Political and 

Electoral Reforms 

%4 (CAPER) na si- 

/ yang susunod na 

adyenda. Kasunod 

pa nito ang 

J adyenda ng pagta- 

tapos ng digma at 

disposisyon ng pwer- 

y sa, na nararapat 

j} lamang na mapunta sa 

A pinakadulong bahagi ng 

usapan, kahit na ito ang 

| gustung-gustong unahin 
\ ng GRP. 

Basta't bukas sa 


usapan ang GRP, dapat natin itong 
harapin sa negosasyon para igiit 
ang nararapat na mga usapin at 
kamtin ang anumang bagay na 
makakamit para sa kapakinabangan 
ng rebolusyonaryong kilusan at 
mamamayan, gaano man kaliit o 
pansamantala ang mga ito. Mabigo 
man ang pakikipagnegosasyon sa 
kasalukuyang naghahari, maaari pa 
ring magsilbing puhunan para sa 
pakikipag-usap sa susunod na rehi- 
men ang anumang mapagkakasun- 
duan ngayon, at maaaring talakayin 
muli sa susunod ang anumang mabi- 
binbing usapin ngayon. Samantala, 
ang mga nakamit na at makakamit 
pa sa usapan ay makapagpapalakas 
at makapagpapatibay sa patuloy na 
sumusulong na armadong rebolu- 
syonaryong pakikibaka. ABI 

Si PANANALANTA NG PASISTANG ESTADO 


Karahasang militar sa Albay, 
Maguindanao at Comval 


karahasang militar sa mga prubinsya ng Albay, Maguindanao at 


pee: mga inosenteng sibilyan ang biktima ng iba't ibang kaso ng 


Compostela Valley na nakalap ng Ang Bayan nitong Hulyo. 


Hulyo 13. Binaril at nasugatan 
si Joel Ascutia, presidente ng CON- 
DOR-PISTON, sa Rizal Street sa 
Daraga, Albay. Minamaneho ni As- 
cutia ang kanyang dyip mga alas-4 
ng madaling araw nang pagbabari- 
lin siya ng dalawang lalaking 
nakamotorsiklo sa tapat ng Petron 
sa Daraga. Nagtamo ng dalawang 
tama ng bala sa likod si Ascutia. 
Naganap ang pamamaril sa araw 
ng pambansang tigil-pasada ng 
mga organisasyon at alyansa ng 
mga drayber at opereytor. 

Hulyo 12. Patay ang isang 11- 
taong gulang na batang babae sa 
operasyong pagtugis ng militar la- 
ban sa nasa likod umano ng pam- 
bobomba sa Cotabato City. 

Napatay sa reyd sa Sultan Ku- 


darat sa Maguindanao ang batang 
nasa Grade 5 sa Muammad Elemen- 
tary School matapos barilin ng mga 
operatiba ng Task Force Tusig. Na- 
sugatan din ang dalawa pang 
sibilyan. Pumasok ang mga sundalo 
sa bahay ng mga biktima at bigla 
na lamang namaril. 

Hulyo 4. Binugbog at dinukot 
ng mga sundalo si Alvin Lopez, 25, 
isang magsasaka ng Maot, San 
Jose, Monkayo, Compostela Valley. 

Iginapos at pwersahang isi- 
nakay si Lopez sa sasakyan ng mga 
sundalo sa isang operasyong mili- 
tar. Naganap ang insidente mata- 
pos ang isang sagupaan sa pagitan 
ng mga gerilya ng BHB at ng mili- 
tar. Hanggang sa kasalukuyan ay 
nawawala pa rin si Lopez. ABI 


Paglaya ni 
Elizabeth Principe, 
hinaharang 


H > ng Criminal Investi- 
gation and Detection Group 
(CIDG) ang paglaya ni Elizabeth 
Principe, detenidong pulitikal at 
konsultant ng National Democratic 
Front of the Philippines. Si 
Principe ay mahigit 19 na buwan 
nang nakakulong sa Custodial Cen- 
ter ng Camp Crame. 

Iniutos na ang paglaya ni 
Principe ng Regional Trial Court 
Branch 30 sa Nueva Vizcaya mata- 
pos ibasura noong Hulyo 6 ang 
huli sa anim na kasong kriminal na 
isinampa laban sa kanya. Bago ito, 
naibasura na ang mga kaso laban 
sa kanya sa Cauayan, Isabela; Du- 
pax, Nueva Vizcaya; at Candon, 
Ilocos Sur. Sa kabila nito, hina- 
hanapan ng butas ng CIDG ang 
kautusan sa pagpapalaya kay 
Principe. ABI 


225 pamilya, lumikas dahil sa militarisasyon 


maabot na sa 225 pamilya ang nakatipon ngayon sa Municipal Gym 
ng Lianga, Surigao del Sur matapos magbakwit upang iprotesta ang 
militarisasyon sa kanilang mga komunidad. 


Nitong Hulyo 18, sabay-sabay 
na lumikas ang 176 pamilya (hu- 
migit-kumulang 1,200 indibidwal) 
mula sa Panukmuan, Manluy-a, Si- 
muwaw, Emerald, Km-16, Han-ayan 
at Yadawan, pawang mga komuni- 
dad ng mga minoryang Manobo sa 
Lianga. Ang sabay-sabay na pag- 
bakwit ng mga residente ay pag- 
protesta sa isinasagawang operas- 
yong militar ng apat na platun na 
kabilang sa 58th IB at 41st Divi- 
sion Reconnaissance Company na 
nagsimula noong Hulyo 13. 

Nagpataw ang mga pasistang 


sundalo ng food blockade at nilimi- 
tahan ang kilos ng mga residente 
(pinasusulat sa logbook ang pa- 
ngalan ng mga lalabas ng komuni- 
dad). Pilit ding nirerekrut ang mga 
residente sa Task Force Gantangan 
(tawag sa CAFGU na binubuo sa ha- 
nay ng mga katutubo). 

Partikular na pinag-iinitan ng 
mga sundalo ang Alacadev High 
School, isang paaralan ng mga 
pambansang minorya. Pinipilit ng 
mga sundalo na kumpiskahin ang 
istak nitong pagkain at kunin ang 
rekord ng mga estudyante sa paara- 


lan, bagay na tinanggihan ng mga 
titser ng eskwelahan at sama-sa- 
mang tinutulan ng mga residente. 
Noong Hulyo 15, nakipagdaya- 
logo ang mga residente sa mga upi- 
syal ng mga nag-ooperasyong yunit 
ng militar upang igiit ang pagpa- 
palayas sa mga sundalo. Nang tu- 
manggi ang militar, nagpasya ang 
mga residente na sama-sama nang 
lumikas sa lugar. Bago pa ito, nag- 
bakwit na ang 49 na pamilya (255 
indibidwal) mula sa Purok 5, Ba- 
rangay San Isidro, Lianga. Ang 
paglikas nila sa kanilang lugar ay 
pagprotesta sa operasyon ng isang 
platun sa ilalim ng 58th IB Charlie 
Company. ABI 

Pambansang tigil-pasada, 


inilunsad 


ong Hulyo 13 nang maglunsad ng isang pambansang tigil-pasada 


Me" 80% ng pampublikong transportasyon ang naparalisa no- 


ang isang koalisyon ng mga datihan at bagong samahan at pede- 
rasyon ng mga drayber at opereytor ng mga dyip, taksi, bus at traysikel 
sa pangunguna ng Pagkakaisa ng mga Samahan ng mga 


Tsuper at Operator Nationwide (PISTON), kasa- 
ma ang iba pang lider ng mga unyon ng mga 
manggagawa ng mga kumpanya ng bus. Ang 
koalisyon ay pinangalanang Task Force July 13. 


Inilunsad ang tigil-pasada sa 
Metro Manila, Baguio, Cavite, La- 
guna, Batangas, Rizal, Quezon, Bi- 
col (maliban sa Catanduanes at 
Masbate), Cebu, Davao City, Caga- 
yan De Oro City, Iligan City, Gene- 
ral Santos City. Dalawang araw na- 
mang pinaralisa ang kalakhang ba- 
hagi ng Panay at Guimaras (Hulyo 
13-14). 

Kinundena ng mga nagwelga 
ang kakarampot na pagbawas ng 
presyo ng gasolina ng Petron, Pili- 
pinas Shell at Caltex/Chevron, ga- 
yundin ang kanilang pagmanipula 
sa presyo ng gasolina at produk- 
tong petrolyo, gaya ng liquefied 
petroleum gas (LPG) sa kapinsalaan 
ng ordinaryong konsyumer. 

Ayon kay Steve Ranjo, presi- 
dente ng PISTON, umabot sa P4.31 
hanggang P8 bawat litro ang sob- 
rang pagpepresyo ng mga produk- 
tong petrolyo noong Hunyo 2009. 

Para matiyak ang pagkamal ng 
limpak-limpak na tubo, binabawa- 
san ng tatlong malalaking kumpan- 
ya ng langis ng maliit lang na ha- 
laga ang presyo ng diesel at gaso- 
lina ngunit tinataasan naman nang 
husto ang presyo ng LPG. Ani 
Ranjo, sa kabila ng pagbagsak ng 
presyo ng LPG sa pandaigdigang 
pamilihan, nagpapatuloy naman 
ang pagtaas ng presyo ng LPG dito 
sa Pilipinas mula P480 tungong 
P600 bawat tangke mula Hunyo 
hanggang Hulyo. 

Iginiit ng Task Force July 13 


ANG BAYAN Hulyo 21, 2009 


ang pagti- 
gil sa wa- 
lang hum- | 
pay at 

mapanlin- 
lang na 
pagtataas 
sa presyo 
ng langis, 


ang regulasyon ng industriya ng la- 
ngis at pagtatanggal ng value-ad- 
ded tax (VAT) sa langis. Binatikos 
din ng grupo ang bagong panukala 
ng World Bank na magpataw ng ex- 
cise tax sa langis. 
Nanawagan naman ang pangka- 
lahatang kalihim ng PISTON na si 
George San Mateo na iboykot ng 
mga motorista 
ang Petron, 
Pilipinas Shell 
at Caltex/ 
Chevron 
upang mag- 
dulot ng bi- 
lyun-bilyong 
pagkalugi sa 
mga ito at ma- 
walan ang gub- 
yernong Arroyo 
ng milyun-milyong 
koleksyon ng VAT. WŒ 


Mga kabataan, nagrali kontra con-ass 


PATULOY na nangalampag ang mamamayan laban sa con-ass ni Gloria 
Arroyo. Noong Hulyo 10, isang pambansang koordinadong pagkilos ang 
inilunsad ng mga kabataan at estudyante bilang pagtutol sa cha-cha at 


con-ass ng rehimen. 

Nagrali ang daang mga kaba- 
taan at estudyante sa pangungu- 
na ng Kabataan Party at mga 
progresibong organisasyon sa 
Maynila. Nagmartsa sila hanggang 
Liwasang Bonifacio at pagkatapos 
ay dumiretso sa Mendiola. Ayon 
kay Alvin Peters, convenor ng Ka- 
bataan Kontra Cha-cha, ang kani- 
lang pagkilos ay laban din sa anu- 
mang hakbangin ng rehimen na 
magdeklara ng batas militar 
upang makapanatili si Arroyo sa 
kapangyarihan sakaling madiskaril 
ang cha-cha na isinusulong ng 
kanyang mga tuta sa Kongreso. 

Samantala, nagrali rin ang 
mga kabataan at estudyante sa 
iba't ibang panig ng bansa. Nag- 
lunsad ng walkout sa kanilang 
mga klase ang mga mag-aaral ng 
University of the Philippines-Ba- 


guio. Sa Southern Tagalog, nagpi- 
ket ang mga estudyante sa tang- 
gapan ng Commission on Higher 
Education (Ched) sa Calabarzon. 
Ayon sa National Union of Stu- 
dents in the Philippines-Southern 
Tagalog, lalong lalala ang krisis sa 
edukasyon kapag ipinilit ang cha- 
cha ni Arroyo dahil mapahihintu- 
lutan ang 100% pag-aari ng mga 
dayuhan sa mga paaralan. 

Isang torch parade naman ang 
inilunsad sa Iloilo City noong 
araw ding iyon bilang protesta sa 
cha-cha. Sa Mindanao, naglunsad 
rin ng rali ang mga kabataan sa 
Davao City Freedom Park at mga 
lunsod ng General Santos at Koro- 
nadal. Mariin din nilang kinunde- 
na ang serye ng pambobomba sa 
Mindanao na pakana ng rehimeng 
US-Arroyo. [AB 

13 kaswalti 
tinamo ng militar 
sa mga labanan 


D sundalo ang napatay 
at 11 ang nasugatan sa apat 
na magkakahiwalay na taktikal 
na opensiba na inilunsad ng mga 
Pulang mandirigma ng Bagong 
Hukbong Bayan (BHB) sa Minda- 
nao. 

Isang sundalo ng 27th IB ang 
nasugatan nang tambangan ng 
mga Pulang mandirigma ng BHB 
ng Larangan 72 ang nagpapatrul- 
yang mga elemento ng militar sa 
Barangay Sinapulan, Columbio, 
Sultan Kudarat nitong Hulyo 18. 

Isang sarhento naman ng 
23rd Division Reconnaissance 
Company ang napatay at anim sa 
kanyang mga tauhan ang nasu- 
gatan nang ambusin ang mga ito 
ng mga mandirigma ng BHB ha- 
bang nagpapatrulya sa Sityo San 
Juan, Barangay La Fortuna, Im- 
pasug-ong, Bukidnon nitong Hul- 
yo 16. Kinabibilangan ng isang 
korporal at limang elemento ng 
CAFGU ang mga sugatan. 

Isang sundalo ang napatay at 
tatlong upisyal ang nasugatan 
nang tambangan ng mga gerilya 
ng Pulang Bagani Command 3- 
BHB ang komboy ng mga sasak- 
yang militar ng 21st Light Armor 
Company sa Barangay Puntali- 
nao, Banaybanay, Davao Oriental 
nitong Hulyo 11. Inambus din ng 
mga gerilya ang sumaklolong 
mga sundalo ng 28th IB sa Ba- 
rangay Pintatagan sa parehong 
bayan. 

Noong Hulyo 13 naman ay 
nasugatan ang isang elemento 
ng CAFGU nang harasin ng mga 
Pulang mandirigma ng Front 34- 
BHB ang detatsment ng militar 
sa Barangay Melale, Laak, Com- 
postela Valley. ABI 

Mga senaryong 


destabilisasyon ni Arroyo 


bilisasyon ng rehimeng Arroyo para palabasing matiwasay ang ka- 


Mees pinahupa muna ang mga gawa-gawang senaryong desta- 


lagayan sa bansa sa panahong bumisita rito ang hepe ng US Cen- 
tral Intelligence Agency na si Leon Panetta noong Hulyo 12 para perso- 
nal na makipag-usap sa papet na presidente. Katatapos-tapos lang noon 
ng sunud-sunod na pagpapasabog sa Metro Manila at Mindanao. 


Ang nagkabuhol-buhol na mga 
paliwanag ng iba't ibang upisyal ng 
rehimeng Arroyo at ng AFP hinggil 
sa nagpasimuno ng mga pambo- 
bomba ay lalo lamang nagpapatu- 
nay na bahagi ito ng mga sariling 
iskema ng rehimen para makapa- 
ngunyapit sa poder. Taliwas sa si- 
nabi ni National Security Adviser 
Norberto Gonzales na ang sunud- 
sunod na mga pambobomba sa Me- 
tro Manila ay kagagawan ng isang 
maliit lamang na grupong nakaba- 
se sa Metro Manila at Central Luzon 
at walang kaugnayan sa mga pam- 
bobomba sa Mindanao, sinabi ni 
Maj. Gen. Jogy Leo Fojas, hepe ng 
AFP National Capital Region (NCR) 
Command na ang Metro Manila na 
ang isusunod ng mga teroristang 
nambomba sa Mindanao at may na- 
subaybayan na nga raw silang apat 
na elemento ng Abu Sayyaf at Je- 
maah Islamiyah na magsasagawa 
nito sa NCR. Pinatahimik na la- 
mang si Fojas ng mga amo niya sa 
AFP at Malacañang nang lalo la- 
mang mahalata sa kanyang paglu- 
lubid ng kwento na may layunin 
ngang maghasik ng pananakot sa 
bansa ang rehimen para mai- 
kasa nito ang marurumi ni- 
tong mga balak. 


“Oplan August Moon,” 
isang pakanang maglu- 


luklok nang maaga "8 


kay Gen. Delfin Ba- 
ngit bilang hepe ng j( 
AFP. Si Bangit, ang A? 
pinakapaboritong he- 


neral ni Arroyo, ang inaasahan ni- 
ya para mas epektibo niyang ma- 
kontrol ang militar at magamit ito 
sa pagpapataw ng “emergency 
rule,” pagtatayo ng “gubyernong 
transisyon” ni Arroyo at iba pang 
planong mangangailangan ng ma- 
tinding panunupil. 

Palagian na lang na may ga- 
yong plano si Arroyo tuwing may 
nakikita siyang seryosong banta sa 
kanyang paghahari, o sa kaso nga- 
yon, kapag may malaking posibili- 
dad na maunsyami ang plano ni- 
yang makapagpalawig sa kapang- 
yarihan. Noong Pebrero 2006 ay 
plano sana ni Arroyo na pahantu- 
ngin sa batas militar ang kanyang 
deklarasyon ng “state of emer- 
gency,” subalit nahadlangan ito ng 
mga kilos-protesta at tumutol ang 
ilang myembro ng kanyang gabine- 
te. Nang maganap naman ang pag- 
kilos nina Sen. Antonio Trillanes IV 
at Gen. Danilo Lim sa Manila Pe- 
ninsula sa Makati City noong 2007, 
inatasan ni Arroyo ang noo'y 
House Speaker Jose de Venecia na 
makipagnegosasyon kina US State 
Secretary Colin Powell at US Na- 
tional Security Adviser Condo- 
leezza Rice para payagan ang 

deklarasyon ng batas militar 
sa Pilipinas. Bagamat 
hindi natupad noon 
R} ang kagustuhan ni Arro- 

= : yo, patuloy pa rin si- 
UN Æx ya sa kanyang maii- 
) tim na pagbabalak. 

Nakapagpahayag 

ang rehimeng Obama 

na mas gusto sana nitong huwag 
gaanong mabagabag ng malaking 
kaguluhan ang mga interes ng US 
at buong naghaharing sistema sa 
Pilipinas. Gayunpaman, patuloy na 
humihingi ng pahintulot si Arroyo 
upang maituloy ang cha-cha at ang 
kahit limitado o panandaliang 
“emergency rule” kung kailangan, 
para lamang patuloy siyang maka- 
paglingkod bilang pangunahing 
papet ng US. Pinang-eengganyo ni- 


ya ang patitiyak din ng mga probi- 
syon sa cha-cha na papabor sa hi- 
git pang ganansya ng US sa eko- 
nomya, militar at pulitika sa bansa. 

Patuloy na umaasa si Arroyo na 
pahihintulutan ng US ang mga pla- 
nong ito. Para rito, bukambibig pa 
rin ng mga upisyal ng papet na re- 
himen ang mga pananakot. Ginaga- 
mit ng rehimen ang pinakahuling 
pagpapasabog sa dalawang hotel 
sa Jakarta, Indonesia noong Hulyo 


17 bilang “patunay” na may ikina- 
kasang mga “teroristang pambo- 
bomba.” Patuloy na naghahanda 
sina Arroyo na magkaroon ng mas 
malakas na kontrol sa militar. Pina- 
igting nila ang surbeylans sa pub- 
liko at dinadagdagan ang mga tro- 
pa ng militar at pulisya na naka- 
destino ngayon sa Metro Manila bi- 
lang paghahanda sakaling ituloy 
nga ng rehimen ang malagim ni- 
tong plano. [AB] 


Cheaper Medicines Act, ginawang inutil 


sadyang inaantala ni Gloria Arroyo ang pagpirma niya sa isang kau- 


D= sa presyur mula sa mga multinasyunal na kumpanya ng gamot, 


tusan na nagtatakda ng 50% mas mababang presyo sa 21 pangu- 


nahing gamot. Ang paglalabas ng executive order ay isa sa mga probisyon 
ng Cheaper Medicines Act na ipinasa noong nakaraan pang taon, ngunit 
hanggang ngayon ay di pa naipatutupad. Ang di paglalabas ng kautusan 


ng presidente ay isang paraan para gawing inutil ang batas. 


Nakasaad sa batas na 
makatatamasa ang ma- 
mamayan ng mas murang 
mga gamot sa pamamagi- 
tan ng pagtatakda ng pre- 5 
sidente ng hangganan ng 
presyo ng mga gamot, pag- 
aangkat ng murang mga 
gamot mula sa ibang 
bansa at pagpapalaganap 
sa publiko ng impormasyon 
hinggil sa iba't ibang mapagpipili- 
ang murang gamot sa mga butika. 
Bukod rito, may probisyon din ang 
batas na ikutan ang pagkasangka- 
pan ng mga kumpanya sa gamot sa 
mga patent (eksklusibong lisensya 
para magmanupaktura at magbenta 
ng mga bagong produkto). 

Ipinagpapalagay ng batas na 
gagana ang kumpetisyon upang 
mapababa ang presyo ng mga 
gamot. Ngunit ang totoo'y walang 
tunay na kumpetisyong umiiral sa 
industriya ng gamot sa bansa dahil 
sa mahigpit na monopolyo rito ng 
malalaking dayuhang kumpanya ng 
gamot. Pinakamalaking balakid sa 
pagpapababa ng presyo ng mga 
gamot ang kawalan ng tunay na 


mi 
30 R 
yang, 

pambansang industriya ng gamot. 
Ang Pilipinas ang isa sa mga 
bansang may napakataas na 
presyo ng mga gamot sa 
N buong daigdig. Dahil sa 
monopolyo at kasakiman 
sa supertubo ng malala- 
king dayuhang kumpanya ng 
gamot, hanggang sampung 
h ulit na mas mataas ang presyo 
ng mga gamot sa Pilipinas 
kumpara sa India, Bangladesh, 
Brazil at marami pang bansa. 

Sa halip na magkaroon ng kau- 
tusan, patuloy ang pakikipagtawa- 
ran ng mga multinasyunal na 
kumpanya ng gamot sa rehimen. 
Boluntaryo na lamang umano ni- 
lang ibababa ang presyo ng mga 
gamot na ibinebenta nila. Gumawa 
pa ang Pfizer ng gimik na pag- 
aalok sa gubyerno ng P5 milyong 
halaga ng "discount cards" para sa 
P100 milyong halaga ng gamot na 
ibinebenta nito--isang disimu- 
ladong anyo ng panunuhol para 
lamang di ito matali ng mga batas 
at kautusang magtatakda ng presyo 
ng mga gamot nito. 

Nitong Hulyo 20, inianunsyo ng 


mga multinasyunal na babawasan 
nila nang hanggang 30% lamang 
(sa halip na 50%) ang 15 sa 21 
gamot na tinukoy ng Department of 
Health. 

Kinwestyon naman ng Health 
Alliance for Democracy (HEAD) ang 
ginagawang hakbangin ng mga 
kumpanya ng gamot. Ayon sa 
HEAD, imbes na ang gubyerno ang 
magdikta ng presyo ng gamot ay 
ang mga kumpanya pa ng gamot 
ang nagtatakda ng kanilang presyo 
para mas mapangalagaan ang 
kanilang mga kita. 

Ilang taon nang sinasagkaan 
ng mga multinasyunal ang pagsa- 
sabatas ng pagpapababa ng presyo 
ng gamot at hanggang ngayo'y pi- 
lit pa rin nilang pinipigilan ang 
pagpapatupad nito. Sunud-sunuran 
naman ang rehimen sa mga dambu- 
halang kumpanya ng gamot kaya 
panay ang iwas nitong ilabas ang 
kautusang magpapababa sa presyo 
ng mga gamot. 

Layunin kapwa nina Arroyo at 
mga multinasyunal na kumpanya 
ng gamot na iwasan ang paglalabas 
ng kautusan dahil makapipigil 
umano ito sa malayang kumpeti- 
syon. Inamin din ni Arroyo na ayaw 
niyang gumawa ng anumang bagay 
na ikagagalit ng mga dayuhang 
mamumuhunan. Ito'y kahit buhay 
na at kapakanan ng mamamayan 
ang nakataya. ABI 

Anomalya sa proyekto 
sa tubig, nabunyag 


sa konstruksyon ng Laiban Dam sa bayan ng Tanay, Rizal. Minada- 


N abunyag kamakailan ang dambuhalang anomalya sa proyekto para 


li ng Metropolitan Waterworks and Sewerage System (MWSS) ang 
“bidding” nito para pormal nang maigawad ang kontrata sa San Miguel 


Bulk Water Co. Inc. (SMBWCI). 

Noong Hulyo 2 lamang nagpa- 
labas ng anunsyo ang MWSS para 
sa Build-Operate-Transfer (BOT) ng 
proyekto at isinara ang subasta ni- 
to noong Hulyo 8. Walang ibang lu- 
mahok sa subastang ito kundi ang 
SMBWCI, isang subsidyaryo ng San 
Miguel Corporation, na pag-aari ng 
isa sa pinakamalalaki at pinaka- 
makapangyarihang kroni ni 
Arroyo--si Eduardo "Danding" Co- 
juangco. Para tiyak na wala nang 
ibang mag-iinteres pa sa proyekto, 
biglaang humingi ang MWSS ng na- 
pakataas na entrance fee na P1 
milyon na hindi na maibabalik sa 
bidder kapag hindi ito mapili. Sa 
kalakaran ng MWSS ay hanggang 
P7,500 lamang ang dapat nitong 
singiling entrance fee. 

Ang pagmamadaling ito ay lub- 
hang kaduda-duda, laluna't ang La- 
iban Dam ang pinakamalaki at pi- 


P13 bilyong kurakot sa pag-angkat 


ng Vietnam rice 


maabot sa P13 bilyon ang kurakot sa pag-aangkat ng bigas 
mula sa Vietnam ngayong taon. Ang kurakot ay mula sa 45% pa- 
tong sa presyo ng bigas na inaangkat mula roon. 


Nakipagnegosasyon ang rehi- 
meng Arroyo noong Enero kay 
Prime Minister Nguyen Tan Dung ng 
Vietnam para bumili ng 1.5 mil- 
yong metriko toneladang bigas sa 
halagang 5550 bawat tonelada, 
45% mas mataas kaysa sa 5380 ba- 
wat tonelada na siyang umiiral no- 
on na presyo ng bigas sa pandaig- 
digang pamilihan. 

nakamagastos na proyekto ng 
MWSS sa mahigit 130 taong kasay- 
sayan nito. 

Ang totoo'y noong Pebrero pa 
sarilinang nag-uusap ang rehimeng 
Arroyo at SMBWCI hinggil sa pro- 
yektong ito. Nagsumite ang SMBW- 
CI ng panukalang ituloy ang naun- 
syaming konstrukson ng Laiban 
Dam kahit wala pa ito sa mga plano 
ng MWSS. Matagal na nilang nilulu- 
to ang proyekto at ang pakunwang 
patalastas hinggil sa bidding ay gi- 
nawa lamang para sunding ang tek- 
nikalidad ng batas ng gubyerno. 

Tinataya noon na magkakahala- 
ga ang Laiban Dam ng 51 bilyon o 
katumbas ng P52 bilyon. Ngunit sa 
isinumiteng plano ng SMBWCI, 
aabot ang kabuuang gastos sa 52 
bilyon. Dalawampu't limang por- 
syento (25%) lamang ng halagang 
ito ang magagastos sa aktwal na 


Ibig sabihin, nagbayad 
umano ang gubyerno ng Pi- 
lipinas sa Vietnam ng dag- 
dag na S170 o P8,840 
kada tonelada. Ka- 
tumbas ito ng kura- f 
kot na mahigit P13 
bilyon para sa 1.5 mil- 
yong metrikong tone- e 
lada ng bigas. 


konstruksyon ng dam. Ang mala- 
king bulto ay gagastusin umano sa 
relokasyon at rehabilitasyon ng 
mga mapapalayas na residente ka- 
pag natuloy ang konstruksyon-- 
bagay na nagbubukas ng malaking 
mapagkukunan ng kurakot. 

Taun-taon, maniningil din ang 
SMC ng mahigit P15.5 bilyon 
bukod pa sa madaragdag na adyas- 
ment para sa implasyon, makon- 
sumo man o hindi ang nakakon- 
tratang isusuplay nitong tubig. 
Mangangahulugan ito ng pagtriple 
ng babayarang tubig ng mama- 
mayang susuplayan mula sa 
proyektong ito. 

Magdudulot din ng malaking 
pinsala ang proyekto sa kapaligiran 
at watershed sa paanan ng Sierra 
Madre. Malulubog ang walong ba- 
rangay sa mga bayan ng Tanay, 
Rizal at Gen. Nakar sa Quezon. Su- 
masaklaw ito ng 27,800 ektaryang 
lupang agrikultural at mga lupaing 
ninuno ng mga Dumagat. Mga 
10,000 mamamayang naninirahan 
dito ang mapapalayas. 

Makailang beses nang tinangka 
ng gubyerno na ituloy ang proyek- 
tong Laiban Dam subalit mahigpit 
na itong tinututulan ng mamama- 
yan mula nang simulan ito noong 
dekada 1970. ABI 


Ayon kay 
\ Anakpawis Rep. 
| Rafael Mariano, 
ang dagdag na 
45°% sa presyo ng 
inangkat na bi- 
gas ay nanga- 
-ngahulugan din 
ng di bababa sa 
45% pagtaas sa 
presyo ng bigas na 
ito sa lokal na pa- 
milihan. [AB 

SA IBAYONG DAGAT CA, 


Kudeta 
sa Honduras 


dong pagtatangka ng mga pwersang 
ultra-kanan sa loob ng tradisyunal na 
maka-US na naghaharing uri sa Honduras upang 
pigilan ang nag-iibayong agos ng pagbabago 


11 N ng kudeta sa Honduras ay despera- 


mula sa ibaba.” 

Ito ang komentaryo ni Kasa- 
mang Jose Maria Sison sa pag- 
agaw ng poder sa Honduras noong 
Hunyo 28 nang sapilitang tangayin 
ng may 200 sundalo si President 
Jose Manuel Zelaya at ilipad siya 
papuntang Costa Rica. Agad na ipi- 
nalit kay Zelaya bilang “pansaman- 
talang pangulo” si Don Roberto 
Micheletti Bain, ang speaker ng Na- 
tional Congress, matapos basahin 
ang isang pekeng sulat ng pagpbibi- 
tiw umano ni Zelaya. 

Noong araw ding iyon, pinag- 
aaresto ng mga reaksyunaryong 
militar ang mga kagawad ng gabi- 
nete ni Zelaya. Ikinulong din ang 
mga embahador ng Venezuela at 
Cuba at tinugis ang mga lider ng 
mga progresibong organisasyong 
masa. 

Dumagsa naman sa lansangan 
ang mamamayang Honduran para 
tuligsain ang kudeta. Naglunsad ng 
pangkalahatang welga ang mga 
manggagawa, estudyante, kababai- 
han at iba pang sektor at hindi ni- 
la sinunod ang curfew na ipinataw 
ng bagong rehimen. 

Marahas ang naging tugon ng 
reaksyunaryong hukbong pinamu- 
munuan ni Gen. Romeo Vasquez. 
Ilan na ang napatay, daan-daan na 
ang nasugatan at daan-daan pa 
ang ikinulong. 

Nagsabwatan ang imperyalis- 
tang US at mga panginoong maylu- 
pa at komprador na oligarkiya sa 
pagpapatalsik kay Zelaya dahil sa 

D Guatemala 
Cai 


lumalakas CAN 

na pagka- 

tig ng El Salvador 
kanyang 


gubyerno 
sa mga 
ipinaglalaban ng kilusang masa at 
mga anti-imperyalistang pwersa sa 
bansa, kabilang ang pagsasagka sa 
imperyalistang interbensyon at pa- 
takaran ng neoliberal na globalisa- 
syon at pakikipag-alyansa niya sa 
mga anti-imperyalistang gubyerno 
sa iba pang bansa. 

Bunsod ng lumalakas na mga 
protesta ng mamamayan, itinaas 
ng gubyernong Zelaya ang sahod 
ng mga manggagagawa at sweldo 
ng mga guro at dinagdagan ang 
badyet para sa kalusugan at eduka- 
syon. 

Nakipagkasundo rin si Zelaya sa 
Venezuela para sa suplay ng langis 
at sumali sa umuusbong na Boliva- 
rian Alternative for the Americas 
(ALBA) na naglalayong bigkisin 
ang mga bansa sa Latin America at 
kontrahin ang dominasyon ng im- 
peryalismong US sa rehiyon. Nag- 
tatag din siya ng higit na malapit 
na ugnay sa Cuba at naging kauna- 
unahang pangulo ng Honduras na 
bumisita roon sa loob ng nakara- 
ang 50 taon. 

Ang pinakakagyat na nagtulak 
sa mga pwersang ultra-kanan para 
patalsikin si Zelaya ay ang balak 
niyang pagdaraos ng plebisito para 
sa mga pagbabago sa konstitu- 


Carribean Sea 


South 
America 


syon. Higit pa sa pagpapalawig ng 
termino ni Zelaya, ang mas saligan 
pang hinahangad na sagkaan ng 
mga ultra-kanang pwersa ay ang 
pagsusulong ng higit pang maka- 
buluhang mga reporma sa pulitika, 
ekonomya at kultura na kontra sa 
kanilang interes. 

Umasa sa suporta ng imperya- 
lismong US ang mga heneral na na- 
muno sa kudeta. Sabihin pa, ang 
reaksyunaryong hukbo ng Honduras 
ay galamay ng Pentagon at ang 
mga heneral na namumuno rito ay 
dumaraan sa mga pagsasanay-mili- 
tar sa School of the Americas sa US 
para sa espesyal at lihim na mga 
operasyong militar, kabilang ang 
paglulunsad ng mga kudeta, pag- 
hahasik ng teror at pagtatayo ng 
mga diktadurang militar. Ang mga 
nang-agaw ng poder at naging dik- 
tador sa Honduras at iba pang ban- 
sa sa Latin America ay dumaan sa 


“Honduras...,” sundan sa pahina 9 

7 sa 10 Pilipino, ayaw sa cha-cha 


UMABOT sa 70% ng mamamayan ang ayaw sa charter 
change na isinusulong ng rehimen, ayon sa pinakahu- 
ling sarbey na isinagawa ng Social Weather Stations 
(SWS). 

Ayon sa SWS, pito sa bawat sampung Pilipino sa bu- 
ong bansa ang ayaw sa cha-cha kung magbibigay-daan 
ito sa pagiging pinuno muli ni Arroyo sa bansa. Pinaka- 
marami ang tumutol sa Metro Manila (83%) at sumunod 
ang mga taga-Luzon (7096). Samantala, 55% ang nani- 
niwala na si Arroyo ang nasa likod ng panukalang bagu- 
hin ang saligang batas. 

Isinagawa ang sarbey noong Hunyo 19-22, 2009 na 
may kinapanayam na 1,500 katao. 

Kasabay nito, nilabas din ng SWS ang resulta ng sar- 
bey nito hinggil sa net satisfaction rating ni Gloria Ar- 
royo nitong ikalawang kwarto. Ayon sa SWS, 56% ang 
hindi nasisiyahan sa trabaho ni Arroyo at humigit-ku- 
mulang 25% lamang ang nasisiyahan. 


Panibagong opensiba sa India 


DALAWAMPU'T siyam na pulis ang napatay nang 
lusubin sila ng mga Pulang gerilya sa distrito ng 
Rajnandgaon, estado ng Chhattisgarh. Dalawang 
upisyal agad ng pulis ang nabuwal sa unang bug- 
so ng pag-atake. 

Sa hiwalay na paglusob, napatay ang hepe ng 
pulis ng Rajnandgaon na si Vinod Kumar Choubey. 
Inambus ng mga mandirigma ang komboy ng mga 
pulis na papunta sa mga nayon ng Khoregaon at 
Karkoti. 

Samantala nitong huling linggo ng Hunyo, 11 
upisyal ng pulis ang nasawi matapos ambusin ang 
kanilang truck. Pabalik ang mga pulis galing sa 
Chhattisgarh nang sila ay sorpresahin na tamba- 
ngan ng mga mandirigma. Sa hiwalay na opensiba 
naman sa Tongapal, 500 kilometro sa Timog esta- 
do ng Raipur, sugatan ang 11 pulis matapos silang 
tamaan sa isang landmine ng mga gerilya. 


mula pahina 8 


pagsasanay doon. 

Taun-taon, mahigit 50 magka- 
sanib na operasyon ang inilulunsad 
ng US Southern Command at Hon- 
duran Army. Nitong nakaraang de- 
kada, mahigit 518 milyong halaga 
ng mga sandata at kagamitang mi- 
litar ang itinustos ng US sa papet 
na hukbong Honduran. Bukod rito, 
pinopondohan din ng US State De- 
partment, US Agency for Interna- 
tional Development (USAID) at Na- 
tional Endowment for Democracy 
(NED) ang mga nangungunang re- 
aksyunaryong partido at organisa- 
syong pampulitika at mga piling 
organisasyong “civil society” sa 
Honduras, kabilang yaong mga ta- 
hasang sumusuporta sa kudeta. 

Ang panimula namang tugon 
ng US sa kudeta ay matamlay na 
panawagan sa “lahat ng pampuliti- 
ka at panlipunang aktor sa Hondu- 
ras na igalang ang mga demokrati- 
kong pamantayan, ang batas at 
ang mga doktrina ng Inter-Ame- 
rican Democratic Charter.” Nalunod 

ito sa malawak na kundenasyon ng 
internasyunal na komunidad sa ili- 
gal na kudeta at sa nag-iibayong 
karahasan ngayon ng militar sa 
Honduras. 

Nanawagan ang (Organization 
of American States, ang Rio Group 
(na binubuo ng kalakhan ng mga 
bansa sa Latin America) at ang Ge- 
neral Assembly ng United Nations 
na agad at walang pasubaling iba- 
lik si Zelaya. 

Sa pangambang lubhang mahi- 
hiwalay ang US sa maraming ban- 
sa, laluna sa Latin America, naob- 
liga na lamang si US President Ba- 
rack Obama na kilanling lehitimong 
presidente ng Honduras si Zelaya at 
iligal ang pagkudeta sa kanya. 

Natitibag sa gayon ng malakas 
na pandaigdigang presyur, laluna 
mula sa iba pang anti-imperyalis- 
tang bansa sa Latin America, ang 
malakas na pagtanggi ng mga nag- 
kudeta na maibalik sa poder si Ze- 
laya. 

Napilitan na magbukas ang 
pangkating Michelleti na pag-ara- 
lan ang pitong-puntong panukala 


para sa “pagkakaisa at rekonsilya- 
syon” na magbibigay-daan sa pag- 
babalik ni Zelaya. Mga sundalo mu- 
la sa Venezuela at Nicaragua ang 
magsisilbing pwersang panseguri- 
dad na aalalay sa pagbalik ni Zela- 
ya. 

Ani Professor Sison, nakikiisa 
ang International League of Peo- 
ples Struggle (ILPS) sa mamama- 
yan ng Honduras sa kanilang magi- 
ting na paglaban sa mga pwersang 
ultra-kanan na umagaw sa poder at 
walang habas na nandarahas nga- 
yon para supilin ang mamamayan. 
Dapat aniyang kilalanin ng mama- 
mayang Honduran na ang mga lider 
na pumupusisyong progresibo ngu- 
nit hindi pa produkto ng rebolu- 
syonaryong proseso ay bulnerable 
sa atake ng mga imperyalista at 
mga ultra-reaksyunaryong papet 
nila. 

“Dapat nilang samantalahin 
ang kasalukuyang krisis ng nagha- 
haring sistema sa Honduras para 
magtatag ng mga tunay na rebolu- 
syonaryong pwersa para sa pam- 
bansa at panlipunang paglaya.” WŒ 

Singilin ang rehimeng US-Arroyo 
sa mga nilabag nitong kasunduan 
sa usapang pangkapayapaan 


pagdududa sa hanay ng mga rebolusyonaryong 

pwersa at mamamayan kaugnay ng mga motibo 
ng Gubyerno ng Republika ng Pilipinas (GRP) sa mu- 
ling pagbubukas nito sa pakikipag-usapang pangkapa- 
yapaan sa rebolusyonaryong kilusan. Lubhang mahaba 
at madugo ang listahan ng mga paglabag ng GRP sa 
nauna nang mga kasunduan sa pagitan nito at ng 
NDFP. Ang ubod ng lupit na mga pang-aatake ng rehi- 
meng US-Arroyo sa mga rebolusyonaryo, progresibo at 
mga kalaban nito sa pulitika ay higit pang pinasasa- 
hol habang nalalapit ang pagtatapos 
ng Oplan Bantay Laya (OBL) at ng ka- 
salukuyang rehimen. 

Dagdag dito ang napakarami pang 
malalaking anomalya at mabibigat na 
kasong kriminal ng naghaharing rehi- 
men, kabilang na ang pagpapakatuta 
nito at pagbibigay-daan sa higit pang 
panghihimasok ng mga imperyalistang 
kapangyarihan at interes sa bansa, 
ang lansakang korapsyon ng pangka- 
ting Arroyo, ang matinding pagpapa- 
hirap at pang-aapi nito sa mamama- 
yan at ang samutsaring marurumi at 
mararahas na pakana nito para maka- 
pangunyapit sa poder. 

Bumabaling ngayon ang rehimeng 

PAHINA 3 


Gawa-gawang planong 
destabilisasyon 


US-Arroyo sa pakitang-taong pakikipagnegosasyon sa 
harap ng kabiguan nitong wasakin ang rebolusyonar- 
yong kilusan. Kailangan ng kinamumuhian at sukol 
nang rehimen na malikha ang ganitong ilusyon sa des- 
perasyon nitong maibsan ang tumitinding mga atake 
at batikos laban dito at mapaluwag ang daan para sa 
inaasam nitong patuloy na paghahari lampas sa 2010. 

Walang pwedeng asahang mapagpasyang pagbaba- 
go ang rebolusyonaryong kilusan mula sa isang rehi- 
meng naging salawahan na sa mga nakaraang kasun- 
duan at sa mamamayan. Gayunman, palagiang bukas 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


